En aquesta ocasió es formulen conjuntament els antecedents i els fonaments jurídics atès que d'una banda apareixen lligats en la documentació facilitada per resoldre la consulta i d'una altra l'objecte de dictamen és merament una rectificació del text primerament dictaminat rectificació ja prevista per concórrer aleshores la circumstància d'haver-se sol·licitat el primer dictamen sense incloure la documentació relativa al tràmit d'audiència de les entitats afectades pel Projecte de decret legislatiu.
El Ple d'aquesta Comissió Jurídica Assessora en sessió de 22 de juny de 1994 va dictaminar que podia elevar al Govern per a la seva aprovació el Projecte de decret legislatiu pel qual s'adequa a la Llei 30/1992 la Llei 13/1982 de 17 de desembre de col·legis professionals sense perjudici que si com a resultat del tràmit d'audiència s'introduïssin modificacions respecte a la proposta dictaminada aquesta modificació fos remesa de nou a consulta d'aquesta Comissió Jurídica Assessora (Dictamen 153/94).
A conseqüència de les al·legacions presentades dins del tràmit d'audiència donat als col·legis professionals el Departament de Justícia ha considerat oportú estimar en part la modificació proposada pel Col·legi d'Arquitectes de Catalunya i que els col·legis de fisioterapeutes de Catalunya i l'Oficial d'Odontòlegs i Estomatòlegs de Catalunya també suggereixen en el sentit que el Projecte de disposició no recollia expressament la possibilitat d'interposar recurs ordinari contra els actes dels òrgans de representació territorial o dels òrgans de govern i administració no superiors i que gairebé ho obstava en preveure que el recurs ordinari el resolia el Consell de Col·legis.
Per això el Departament de Justícia considera i a l'efecte envia un nou text del Projecte de decret que cal fer una modificació –consistent únicament en la supressió en l'art. 19.1 de la frase "davant el Consell de Col·legis"– que permeti la interposició de recurs ordinari de qualsevol òrgan dels col·legis davant el superior jeràrquic.
Aquesta Comissió suggereix que la modificació de l'article 19.1 de la Llei 13/1982 consisteixi no en suprimir la frase "davant el Consell de Col·legis" sinó en substituir-la per "davant l'òrgan superior jeràrquic del que els va dictar segons els respectius estatuts".
D'altra banda el Col·legi d'Arquitectes de Catalunya proposa afegir en el paràgraf 2 d'aquest article 19 la frase "i dictats en única instància d'acord amb els respectius estatuts" esmena que malgrat que no ha estat recollida pel Departament suposa un aclariment si bé se suggereix que s'incorpori amb la fórmula "que posin fi a la via administrativa" d'acord amb els respectius estatuts que és la utilitzada per l'article 107 de la Llei 30/1992.
La substitució del recurs ordinari per altres procediments d'impugnació o reclamació permesa per la Llei 30/1992 (art. 107.2) ha estat objecte d'una al·legació no admesa pel Departament de Justícia formulada pel Col·legi d'Economistes de Catalunya.
Aquesta Comissió entén també que aquesta substitució correspon fer-la mitjançant una Llei del Parlament per la qual cosa excedint de la delegació legislativa no es pot incloure en el Projecte de decret legislatiu.
S'informa favorablement amb els suggeriments inclosos en aquest dictamen el nou text del Projecte de decret legislatiu pel qual s'adequa a la Llei 30/1992 la Llei 13/1982 de 17 de desembre de col·legis professionals.